text: Bowlingspiller blandt verdens bedste
  07 januar 2014 kl. 06.17
  Bowlingspilleren Thomas Larsen har som den første dansker nogensinde vundet verdensturnering i bowling. Nu er han tilbage i Kolding.
  Som 24-årig tager Thomas Larsen kegler og har slået verdenseliten i bowling i Mellemøsten. Tirsdag kommer han til Kolding for at vise sin pokal og blive hyldet i Koldinghallerne.
  Thomas Larsen fra Assens rundede 2013 af med at nå sin karrieres foreløbige højdepunkt, da han vandt verdensturneringen PBA World Tour Abu Dhabi.
  Vindertitlen giver Thomas Larsen adgang til at spille mod andre turneringsvindere i USA til foråret ved PBA Tournament of Champions.
  Herhjemme spiller Thomas Larsen på landsholdet og for Bowlingklubben Trekanten KIF i Kolding.
  